

PRESSEMEDDELELSE April 2013

**Ny topmoderne fabrik under opførelse**

**En af Danmarks største leverandører af byggematerialer og -løsninger - Saint-Gobain Weber A/S - tager til sommer første spadestik til en ny topmoderne fabrik i Karlstrup.**Den nye produktionsenhed bygges ud fra topmoderne fabriksprincipper med fokus på sikkerhed, energiforbrug og medarbejdertrivsel.

På den nye fabrik effektiviseres produktionsprocesserne, støjniveau og støvudslip formindskes, sikkerhedsforhold optimeres og energiforbruget reduceres – alt sammen initiativer til gavn for kunderne, medarbejderne og miljøet, lover fabrikschef Henrik Bech Jensen, Weber, Karlstrup.

*- Som følge af den stigende efterspørgsel fordobler vi kapaciteten på vores nye fabrik, blandt andet gennem etablering af et splinternyt blandetårn.
Det moderne blandetårn vil øge effektiviteten og samtidig reducere vores energiforbrug med mere end 50 %, hvilket er et stort plus for miljøet, forklarer Henrik Bech Jensen, som glæder sig til, når fabrikken står færdig i løbet af 2014.*Weber flytter allerede nu produktionen af vådmørtel fra Karlstrup til fabrikken i Brabrand og samler samt effektiviserer i denne forbindelse produktionen.